André Flem

André Flem (født 15. desember 1967) er en tidligere fotballspiller. Han er kjent som mangeårig kaptein i Stabæk.

Flem startet sin karriere i Clausenengen. I 1989 kjøpte Peder Stian Madsen sammen med myntsamler Jan Olav Aamlid Flem fra Clausenengen for 20 000 kroner, han «eide» Flem frem til 2003. Ettersom Stabæk rykket opp i Tippeligaen på starten av nittitallet, ble det store utskiftninger i spillerstallen. Flem var en av få spillere i klubben som greide å være med hele veien oppover i systemet og Flem skulle vise seg å bli en av de mer betydningsfulle spillerne i Stabæk Fotball sin historie.VG, 04.05.2003 – Side 31 – I 14 år og fire divisjoner har Andre Flem blødd for Stabæk

Da Flem la opp i 2003 hadde han spilt 14 år i Stabæk. Det siste året var han innom Stabæks andrelag i 2.divisjon, da dette trengte spillere. Han har senere jobbet som IT-/medieansvarlig i klubben. I 2000 ble Flem kåret til årets spiller av Stabæk Support SS.no - Årets spiller Publisert: 2005.

 Referanser 

Kategori:Fotballspillere for Clausenengen FK
Kategori:Fotballspillere for Stabæk Fotball
Kategori:Norske fotballspillere
Kategori:Personer fra Kristiansund kommune
Kategori:Fødsler i 1967